पाएं अपने शहर की ताज़ा ख़बरें और फ्री ई-पेपरडाउनलोड करें
शहर की विभिन्न कॉलोनियों में इन दिनों पर्याप्त मात्रा में पानी की आपूर्ति नहीं की जा रही है, जिससे लोगों को परेशानी हो रही है।शहर के वार्ड नंबर 30 के पार्षद मंजीत सिंह ने बताया कि पिछले कई दिनों से चौधरी मोहल्ला, पाली हाउस वाली गली, आत्मारामजी की गली, खत्री कारखाने वाली गली सहित अन्य कई मोहल्लों में पेयजल सप्लाई बाधित हो रही है। इन मोहल्लों के कई घरों में या तो पानी नहीं आता है और आता भी है तो वह कम ही आता है, जिससे लोगों की पूर्ति नहीं हो पाती है। इसके साथ ही नीमचौकी, डूंगरपाड़ा, न्यू मार्केट, श्रीजी मंदिर के पास, मिश्र मोहल्ला आदि जगहों पर भी इन दिनों पेयजल समस्या बनी हुई है।
यहां के लोगों का भी कहना है कि उन्हें पर्याप्त पानी नहीं मिल रहा है। लोगों ने बताया कि इस बारे में जब जलदाय विभाग के अभियंता को अवगत कराने के लिए फोन करते हैं तो वे फोन तक नहीं उठाते हैं।ऐसे में शहर के लोगों ने जिला प्रशासन से शहर में व्याप्त पेयजल समस्या का समाधान करवाने की मांग की है। साथ ही विभागीय अधिकारियों को फोन उठाने के लिए पाबंद करने का भी आग्रह किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn